Gamawan Fauzi

Dr. H. Gamawan Fauzi, S.H., M.M. gala Datuk Rajo Nan Sati () adalolah saurang birokrat jo politikus Indonesia. Inyo manjabat sabagai Mantari Dalam Nagari Indonesia sajak 22 Oktober 2009 hinggo 20 Oktober 2014. Sabalunnyo inyo manjabat sabagai Gubernur Sumatra Barat sajak 15 Agustus 2005 hinggo 22 Oktober 2009. Dan inyo pernah juo manjabat sabagai Bupati Solok tamudo salamo 2 periode pado tahun 1995–2000 jo 2000–2005. Di Mendagri Gamawan Fauzi Raih Penghargaan Perhumas. Gamawan Fauzi dikenal jo konsep Good, Clean and Efficient Governance-nya. Inyo juo panarimo Bung Hatta Award ateh kabarhasilannyo mamarangi korupsi pado saat manjadi bupati di kabupaten Solok.

 Kehidupan awal jo  pandidikan 
Gamawan Fauzi lahia di Alahan Panjang, Kabupaten Solok pado 5 November 1954 dari pasangan Haji Dahlan Saleh Datuk Bandaro Basa dan Hajjah Syofiah Amin. Inyo adolah anak kasaapan dari 15 urang baradiak-kakak nan digadangan dalam keluarga taat baragamo dan disiplin. Kasadonyo barhasil manjadi sarjana. Ayahnyo adolah saurang birokrat nan pernah manjabaik Kepala Kantor Departemen Pendidikan dan Kebudayaan (P&K) Mataram, Nusa Tenggara Barat. Namo Gamawan aratinyo "Anak Gadjah Mada", nan diagiahan dek kawan ayahnyo sangkek sang ayah manampuah tugas baraja di Universitas Gadjah Mada.

Gamawan Fauzi mamparoleh pandidikan SD jo SMP di Alahan Panjang. Pado 1976, inyo lulus dari SMA Negeri 1 Padang. Inyo maraih gelar Sarjana Hukum Tata Negara dari Fakultas Hukum Universitas Andalas pado 1982. Pado 2001, inyo lulus pendidikan Lembaga Ketahanan Nasional (Lemhannas). Di sela jabatan sabagai bupati, inyo maraih gelar Magister Manajemen dari Universitas Negeri Padang (UNP) pao 2002. Pado 18 Maret 2011, inyo manarimo gala Doktor Honoris Causa dalam bidang kabijakan publik untuak pendidikan dari UNP. Pado 2014, inyo maraih gelar Doktor Ilmu Pemerintahan dari Institut Pemerintahan Dalam Negeri. Disertasinyo berjudul "Pengaruh Pemilihan Kepala Daerah Langsung Terhadap Korupsi Kepala Daerah di Indonesia".

 Karier birokrat 
jmpl|Gamawan Fauzi mamulai jo mangakhiri karier birokrat di Kantua Gubernur Sumatera Barat
Sasudah lulus sarjana, Gamawan Fauzi sempat magang di Lembaga Bantuan Hukum (LBH) Padang. Pado 1983, inyo lulus seleksi Calon Pegawai Negeri Sipil (CPNS) Direktorat Sosial Politik Pemerintah Provinsi Sumatera Barat (Ditsospol Pemprov Sumbar) dan tahun barikuiknyo manjadi PNS. Pado 1984, inyo dikirim mangikuti Kursus Dasar Penanganan Sosial Departemen Dalam Negeri nan mayoritas diikuti dek pegawai senior. Inyo berhasil kalua sabagai lulusan terbaik.

Pado 1985, Gamawan diangkek manjadi Kepala Seksi Pengawasan Orang Asing dan Pengawasan Sosial Budaya Ditsospol Pemprov Sumbar. Inyo juo dipicayo Kaditsospol Kolonel Inf. Ahmad Nawawi Syatha manjadi staf penulis pidato Gubernur Sumatera Barat Azwar Anas. Pado awal 1989, inyo dimutasi manjadi Staf Biro Hubungan Masyarakat (Humas) salamo sapuluh bulan sabalun diangkek manjadi Kepala Bagian Pemberitaan dan Penerangan Biro Humas Pemprov Sumbar. Inyo juo berhasil manjadi lulusan terbaik Sekolah Pimpinan Administrasi Lanjutan (Sespala) 1989–1990, Lomba Konsep Pidato Hari Ulang Tahun Korps Pegawai Negeri Republik Indonesia (Korpri) Tingkat Sumbar 1991, dan Penataran Penerbitan di Pusat Grafika Indonesia 1991. Inyo maraih paringkek katigo Penataran P4 Pola 120 Jam Tingkat Sumbar.

Pado 1993, inyo dipilih Gubernur Hasan Basri Durin manjadi Sekretaris Pribadi manggantian Subari Sukardi nan diangkek manjadi Wali Kota Sawahlunto. Pado 1994, dengan pangkat III D, inyo juo diangkek marangkap manjadi Kepala Biro Humas Pemprov Sumbar sabagai pejabat nan paliang mudo di antaro kapala biro lainnyo nan bapangkek III D senior atau golongan IV C. Inyo juo manjabaik Sekretaris Korpri Pemprov Sumbar. Salamo manjabaik Kepala Biro Humas, inyo dianggap mampu maangkek namo jo citra Pemprov Sumbar di berbagai media massa daerah jo pusat. Salamo bakantua di Kantua Gubernur Sumatera Barat, Gamawan acok lembur karajo tujuah hari dalam sepekan; masuak pukul 07.00 WIB dan pulang liwaik tangah malam.

 Karier bupati 
Pado Juli 1995, Gamawan tapilih manjadi Bupati Solok dalam pamilihan nan dilakukan dek Dewan Perwakilan Rakyat Daerah (DPRD) Kabupaten Solok. Pado 2 Agustus 1995, inyo dilantik Gubernur Hasan Basri Durin manjadi Bupati Solok manggantian Nurmawan. Dilantik pado usia 37 tahun 9 bulan, Gamawan dianggap sabagai bupati paliang mudo di Indonesia sangkek itu. Inyo tapiliah baliak pado periode kaduo pado 2000 didampingi wakil Elfi Sahlan Ben hinggo 2005. Inyo dinilai sukses dalam managakan penerapan tata laksana yang baik (good governance) jo clean government di Kabupaten Solok.

Ekonom Christian von Luebke mancataik Gamawan Fauzi mambuek babarapo reformasi pamarentahan salamo manjadi Bupati Solok. Inyo menetapkan prosedur kapado pengusaha atau kontraktor untuak mailakan pertemuan langsuang dengan bupati dan mencegah tajadinyo korupsi. Salain itu, proyek kabupaten hanyo sampai pimpinan proyek untuak kudian dipertanggungjawabkan kapado bupati. Sagalo bantuak pambayaran dilakuan jo giro dan dinilai cukuik efektif untuak mailakan panyimpangan. Pado akhir 1990-an, inyo juo mamulai palayanan Satu Atap Plus untuak mamangkek prosedur parizinan jo biaya nan alah ditetapkan sacaro terbuka. Dengan pelayanan berorientasi pado konsumen, pelayanan iko manyedioan pengurusan 25 (dalam sumber lain 32) jinih palayanan. Palayanan satu atok iko ditiru dek banyak daerah di Indonesia. Pado 2001, pamarentah maagiah anugerah Citra Pelayanan Prima nan diserahan Presiden atas pelayanan satu pintu Kabupaten Solok.

Pada 1999, Gamawan beserta 116 orang rombongan pernah tersesat dan dinyatakan hilang selama lima hari napak tilas perjuangan dari Lubuk Minturun, Padang menuju Paninggahan, Kabupaten Solok. Rombongan ini berisi pelajar, mahasiswa, polisi, dan pejabat kabupaten. Tim pencari akhirnya berhasil menemukan mereka semua dalam keadaan selamat.

Ahli hukum Franz von Benda-Beckmann mencatat bahwa Gamawan Fauzi adalah orang yang pertama kali menyadari pentingnya pengarahan dan pelatihan kepada pemerintahan nagari yang baru bertransisi dari desa agar tidak tersesat dan salah jalan. Pada 12 Maret 2002, Gamawan mengumpulkan sekitar 300 wali nagari dan anggota kerapatan adat nagari (KAN). Ia menjelaskan otonomi daerah, manajemen anggaran untuk pembangunan nagari, peran KAN dan para perantau, serta pengumpulan pajak oleh nagari. Terhitung Juni 2002, ia juga menerapkan peraturan daerah agar setiap siswi Muslim untuk berpakaian muslimah dan dimulai dari jenjang SMA dan secara bertahap untuk jenjang di bawahnya. Peraturan daerah ini dikritisi oleh wartawan Paul Maku Goru dari Tabloid Reformata yang diterbitkan Yayasan Pelayanan Media Antiokhia sebagai aturan yang tidak berasal dari aspirasi masyarakat. Gamawan sebagai bupati juga dicatat sebagai salah satu kepala daerah yang memperkenalkan Perda Syariah yang isinya mewajibkan siswa sekolah dan calon pasangan pengantin untuk mampu baca tulis Al-Qur'an.

Pado 10 November 2003, sasudah manghadiri konferensi transparansi pamarentahan di Korea Selatan, Gamawan mancanangan pakta integritas agar sado bawahannyo indak maagiah jo manarimo apopun nan ilegal. Pakta integritas iko di bawah supervisi Transparency International jo karajo sama German Development Agency (GTZ). Kabupaten Solok dicataik Von Luebke sabagai kabupaten patamo di Indonesia nan sukses dalam mangimplementasikan pakta integritas. Hal iko dinilai terbukti mancegah tindakan korupsi, yaitu kesepakatan di bawah meja antaro pejabat jo pengusaha. Pado 16 Desember 2004, Komisi Pemberantasan Korupsi (KPK) bakunjuang untuak baraja prinsip-prinsip good governance di Kabupaten Solok.

Tarcataik hinggo Desember 2004, Bupati Gamawan mamutuihan pemecatan kapado 8 staf, panurunan pangkek 23 orang, jo panurunan jabatan 10 urang, dek malangga pakta integritas. Satiok pejabat nan malanggar pakta integritas diumuman ka publik malalui media massa. Inyo maraso banyak pihak nan berang dan indak sanang dengan kaputusannyo itu sahinggo mereka indak mandukung Gamawan sabagai calon gubernur pado 2005.

Salanjutnyo, inyo maapuih honor proyek kagiatan dek dianggap manimbulkan kecemburuan antarinstansi. Honor diganti dengan tunjangan daerah. Jumlah honor 2004 nan mancapai Rp14,5 miliar didistribusian untuak pamaratoan kasejahteraan sado pegawai nan bajumlah 7.000 urang tamasuak pegawai rendahan nan sabalunnyo indak mandapek honor. Untuak maningkekan kinerja, Gamawan mamberlakukan sistem pamotongan tunjangan daerah sabanyak 4% satiok katidakhadiran ciek hari karajo.

Pamarentah basamo DPRD Kabupaten Solok manabikan Peraturan Daerah Nomor 5 Tahun 2004 tentang Transparansi Penyelenggaraan Pemerintahan dan Partisipasi Masyarakat Kabupaten Solok. Proyek pamarentah daerah diusulan malalui rapek sinergi pamarentah nagari, limbago masyarakaik, jo Lembaga Swadaya Masyarakat (LSM), tanpa keterlibatan dinas agar pejabat indak terlibat proyek.

Takah kabiasoannyo sangkek manjadi birokrat di Kantor Gubernur, sangkek manjabaik Bupati Solok acok pulang malam, lalok pukul 1 malam, dan masuak kantua pukul 07.30 WIB. Inyo manarimo gaji pokok sakitar Rp8,7 juta dan ditambah tunjangan hinggo jumlah panghasilannyo adolah Rp15 juta. Inyo punyo sabuah rumah pribadi di Cengkeh, Lubuk Begalung, Padang, ciek oto sedan keluaran 1995 hasil lelang mobil dinas kabupaten, jo saketek tanah sarato perhiasan nan totalnyo diperkirakan berjumlah Rp1,1 miliar. Inyo mangaku manabuang Rp5 juta per bulan dari panghasilannyo sabagai bupati.

Gamawan mangaku salamo manjabaik sabagai bupati indak pernah ado demonstrasi nan menentang kebijakannyo dan indak terjadi bancano. Inyo maraso bangga alah berhasil marelokasi dua desa terisolasi yaitu Sariak Bayang jo Lubuak Tareh, nan dihuni sakitar 500-an jiwa ka tampek nan labiah baik. Pamarentah mambangun sacaro gratis rumah penduduk, jalan beraspal, jo fasilitas umum di tampek relokasi. Penerusnya sabagai bupati yaitu, Gusmal, gagal mambalakuan pamarentahan nan baik jo barasiah.

 Karier gubernur 
jmpl|Potret resmi Gamawan Fauzi sabagai Gubernur Sumatera Barat
Pado 2005, Gamawan maju sabagai calon gubernur bapasangan dengan Rektor Universitas Andalas Marlis Rahman dalam pemilihan umum sacaro langsuang. Mereka diusung dek Partai Bulan Bintang jo Partai Demokrasi Indonesia Perjuangan. Sabalunnyo, Gamawan nio bapasangan jo Rektor Universitas dan Ketua Muhammadiyah Sumatera Barat Shofwan Karim, tapi indak jadi. Pasangan Gamawan–Marlis berhasil manang pilkada atas ampek kandidat lainnyo dan mandapek 757.296 suaro atau 41,5% dari total suara. Mereka dilantik dek Menteri Dalam Negeri Mohammad Ma'ruf pado 15 Agustus 2005 di Gedung DPRD Provinsi Sumatera Barat.

Pado akhir Agustus 2005, sabagai tindak lanjuik dari janjinyo, Gamawan manandatangani nota kesepahaman pamberantasan korupsi untuak pamarentahan Sumatera Barat nan barasiah. Nota iko tacataik sabagai kasepahaman patamo dari sado provinsi di Indonesia dan dicaliak dek Presiden Republik Indonesia Susilo Bambang Yudhoyono sarato 1.075 pejabat daerah di Sumbar.

Pado Maret 2006, Gamawan mamulai proses parancanoan pambangunan musajik agung untuak kagiatan agamo nan nantinya tanamo sabagai Masjid Raya Sumatera Barat.

Pado 30 Desember 2008, pamarentah basamo DPRD Sumatera Barat maneken Peraturan Gubernur (Pergub) Nomor 112 Tahun 2008. Pergub iko mawajiban sado mobil dinas Pemprov Sumbar dibaliakan sasudah jam karajo atau urusan dinas salasai.

 Karier menteri 
Gamawan Fauzi adolah urang non-militer patamo nan manjabaik Menteri Dalam Negeri Republik Indonesia sajak kader Partai Nasional Indonesia, Sanusi Hardjadinata, pado akhir 1950-an. Meskipun alah didukung dek Partai Demokrasi Indonesia Perjuangan dalam kampanye pamilihan umum Gubernur Sumatera Barat 2005 nan sukses, inyo mandukuang Susilo Bambang Yudhoyono dari Partai Demokrat, rival dalam pemilihan umum Presiden Indonesia 2009.

Gamawan Fauzi adolah palaksana utamo program e-ktp di Indonesia. Inyo juo Mantari Dalam Negeri nan talibat panyalasaian Undang-Undang Keistimewaan Yogyakarta nan mangatur manganai Daerah Istimewa Yogyakarta pado taun 2012.

Mantari Dalam Nagari (Mendagri) Gamawan Fauzi mangecekan pancapaian target panyelesaian Kartu Tando Panduduk Elektronik (e-ktp) di tanah air alah malampaui kinerja e-ktp nagara-nagara maju cando Jerman, Amerika Serikat (AS) jo India.

Kamantarian Dalam Nagqri malaporan proses parekaman data Kartu Tando Panduduk elektronik (e-KTP) per 7 November 2012 alah mancakup 172,4 juta urang atau 95,5% dari total panduduk potensial. Mendagri Gamawan Fauzi manuturan realisasi itu alah melampaui target pemerintah. Bahkan 55 hari labiah capek dari bateh wakatu nan ditatapan, yakni 31 Desember 2012..

Gamawan Fauzi terlibat juo dalam Panyalasaian RUU Keistimewaan Yogyakarta nan salamo iko manjadi satu babannyo sabagai Mantari Dalam Negeri. Rancangan Keistimewaan DIY iko alah dibahas dek Komisi II DPR sajak pariode 2004–2009 lalu. Jauah sabalun inyo menjabat sabagai mantari. Ndak rampuang, pambahasan dilanjutan dek pamarintah jo DPR pariode 2009–2014. Undang-undang iko pun masuak prioritas jo akhianyo disahkan pado 30 Agustus 2012 lalu.

 Kahidupan pribadi 
Gamawan Fauzi manikah jo Vita Nova, saurang pegawai negeri sipil di Pemprov Sumbar. Mereka menikah pado 12 Oktober 1984. Vita marupoan putri sulung dari Firdaus Chairani, Hakim Agung Republik Indonesia nan pensiun pado 1998. Pasangan Gamawan–Vita punyo tigo urang anak banamo Idola Prima Gita, Gina Dwi Fakhria, jo Gian Gufran. Pernikahan putri sulungnyo pado 2008 jo putri tangahnyo pado 2014 melibatkan KPK dalam mancegah tajadinyo gratifikasi.

 Panghargaan 

 Panarimo Bung Hatta Award 2004"Profil H. Gamawan Fauzi, SH. MM". Baru.bhaca.org.
 Bintang Mahaputera Utama (2009)
 Bintang Mahaputera Adipradana (2014)
 Charta Politika Award 2010 untuak kategori Pimpinan Kementerian/Lembaga Pemerintah Non Kementerian Berpengaruh di Media Tahun 2010
 Penghargaan Perhumas Indonesia atas kontribusi nan gadang bagi dunia kehumasan di Indonesia 2012 

 Rujuakan 

 Pautan lua 

  Situs web resmi Kementerian dalam Negeri RI 
  Situs web resmi Pemda Provinsi Sumatra Barat 
  Tokoh Indonesia 

Kategori:Menteri Kabinet Indonesia Bersatu II
Kategori:Menteri Dalam Negeri Indonesia
Kategori:Gubernur Sumatra Barat
Kategori:Alumni Universitas Andalas
Kategori:Alumni Universitas Negeri Padang
Kategori:Cerdik Pandai Minangkabau
Kategori:Tokoh Minangkabau
Kategori:Tokoh dari Solok